खाली फाॅर्मों पर नोटरी की मुहर तीन ई-मित्र कियोस्क सीज
कस्बेमें बुधवार को एसडीएम दुर्गाशंकर मीणा ने ई-मित्रों कियोस्कों की जांच की। जांच में सामने आया कि आय प्रमाण-पत्र के खाली फाॅर्मों पर नोटेरी बूंदी चंद्रशेखर शर्मा की मुहर लगी है। एसडीएम ने खाली फाॅर्मों पर नोटेरी होना गंभीर माना और मौके से खाली फॉर्म जब्त कर लिए।
एसडीएम ने तीन ई-मित्र संचालक गगन गुप्ता, लेखराज बैरवा, चेतराम मीणा का कियोस्क सीज कर दिया। साथ ही यहां काम करने वाले विनोदकुमार नागर के खिलाफ थाने में रिपोर्ट दी। इस आधार पर कूटरचित दस्तावेज का मामला दर्ज हुआ है। एसडीएम मीणा ने बताया कि मंगलवार को उनके कार्यालय में पृत्वीराज मीणा पुत्र मस्तराम मीणा निवासी खेड़ी का आय प्रमाण-पत्र आया था। जिस पर नोटेरी में होने वाली परिचायक वकील के हस्ताक्षर नहीं थे। इस पर नोटेरी संदिग्ध लगी। आय का प्रमाण-पत्र लाने वाले से पूछताछ की गई तो उसने देई में ई-मित्र संचालक द्वारा नोटेरी कर प्रमाण-पत्र जारी करने की बात कही। इस पर एसडीएम ने ई-मित्रों की जांच की। जांच में ई-मित्रों पर खाली फाॅर्मों पर नोटेरी होना पाया गया। इन संचालकों के खिलाफ थाने में रिपोर्ट देने के साथ ही कलेक्टर को भी नोटेरी चंद्रशेखर शर्मा के खिलाफ भी कार्रवाई करने तथा लाइसेंस रद्द करने के लिए लिखा है।
देई. ई-मित्र को सीज करने की कार्रवाई करती पुलिस।
hin_Deva hin_Deva hin_Deva hin_Deva